Call DW พุ่งรับแรงซื้อหุ้นรับเหมาฯ-เทคโนโลยี-ธนาคาร
DW บนหุ้นเทคโนโลยี และรับเหมาก่อสร้างปรับตัวขึ้นแข็งแกร่งในวันจันทร์ ขณะที่นักลงทุนเทรด SET50 DW หนาแน่น ทั้ง Call และ Put ท่ามกลางการเคลื่อนไหวของดัชนีหลักทรัพย์อ้างอิงในกรอบจำกัด
4 ส.ค. 2558

บล.แมคควอรี กล่าวว่า DW บนหุ้นเทคโนโลยี และรับเหมาก่อสร้างปรับตัวขึ้นแข็งแกร่งในวันจันทร์ ขณะที่นักลงทุนเทรด SET50 DW หนาแน่น ทั้ง Call   และ Put ท่ามกลางการเคลื่อนไหวของดัชนีหลักทรัพย์อ้างอิงในกรอบจำกัด โดย SET50 Index เคลื่อนไหวในกรอบ 943.10 – 949.95 จุด ขณะที่สัญญาซื้อขายล่วงหน้า S50U15 เคลื่อนไหวในกรอบ 925.70-932.60 ส่งผลให้นักลงทุนเข้าเทรด SET50 DW ในระหว่างวันเป็นจำนวนมาก
โดย DW28ที่ได้รับความสนใจได้แก่ S5028C1509C และ S5028P1509C ขณะที่การซื้อขาย DW บนหุ้นรายตัวยังเน้นที่หุ้นอ้างอิงเดิมๆ ทั้งนี้ นักลงทุนบางส่วนเลือกลงทุนใน DW ที่มีอายุคงเหลือยาวขึ้น เช่น ITD28C1512A และ TPIP28C1512A
อย่างไรก็ตาม Call DW หุ้นเทคโนโลยี และรับเหมาก่อสร้างปรับตัวขึ้นโดดเด่น นำโดยการปรับตัวขึ้นของหุ้น ITD และ TRUE ซึ่งปิด +4.1% และ +3.7% วานนี้ ส่งผลให้ Call DW ปรับตัวขึ้นตาม เช่น ITD28C1509A +20.0% ITD28C1512A +11.9% ส่วน TRUE28C1509B +18.2% และ TRUE28C1512B +13.0%
นอกจากนี้ กลุ่มธนาคารยังเป็นกลุ่มที่ปรับตัวขึ้นตามหุ้นอ้างอิงได้ หลังจากหุ้นอ้างอิงมีแรงซื้อเข้ามาในช่วงบ่ายเช่นกัน ขณะที่กลุ่มพลังงานบวกน้อยกว่ากลุ่มอื่น จากผลกระทบของราคาน้ำมันดิบโลกที่ยังปรับตัวลงต่อเนื่อง โดยราคา PTTEP ปิดตลาด -2.7% ส่งผลให้ call DW ปรับตัวลงตาม เช่น PTTE28C1512A -17.6% เป็นต้น
ทางด้านข้อมูลการซื้อขาย DW28 ในวันจันทร์ นักลงทุนซื้อสุทธิ AOT28C1510A 3.6 ล้านหน่วย และ PTTE28C1512A 2.4 ล้านหน่วย ขณะที่มีแรงซื้อสุทธิใน SET50 Call DW รวมกว่า 6.6 ล้านหน่วย ส่วนทางด้านแรงขายสุทธิ นักลงทุนขายสุทธิจำนวนเบาบาง ใน SAMA28C1512A QH28C1512A และ S5028P1509B
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,095.83 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  852.14 ล้านบาท
คิดเป็น 2.7%  